**Stefan Meyer** (s. 20. heinäkuuta 1985 Medicine Hat, Alberta, Kanada) on kanadalainen uransa lopettanutjääkiekkoilija, joka pelaasi NHL:ssä Florida Panthersissa ja Calgary Flamesissa. Hänen vahvuutensa olivat työntekemisessä, fyysisyydessä ja kiekonsuojaamisessa. Meyer on pelannut yhteensä 20 NHL-ottelua tehden kaksi syöttöpistettä ja keräten 17 jäähyminuuttia.

Ura
---

### Junioriura

Meyer syntyi Albertan Medicine Hatissa, mutta hän kasvoi Saskatchewanin Fox Valleyssä ja aloitti siellä jääkiekon. Meyerin syntymäkaupungin joukkue Medicine Hat Tigers varasi hänet toisena pelaajana WHL:n varaustilaisuudessa vuonna 2000. Meyer pelasi kaudella 2000–2001 vielä suurimmaksi osaksi Saskatchewanin paikallisessa juniorisarjassa Notre Dame Houndsin riveissä, mutta kausi 2001–2002 oli hänen tulokaskautensa WHL:ssä ja se toi 67 runkosarjaottelussa tehot 18+22=40. Kaudella 2002–2003 Meyer oli WHL:n yhden kauden maaliennätyksellään, 36 osumallaan, Tigersin kolmanneksi paras maalintekijä Joffrey Lupulin ja Ben Thomsonin jälkeen. Florida Panthers varasi hänet NHL:n varaustilaisuudessa 2003 toisella kierroksella 55. pelaajana.

Kaudella 2003–2004 Meyer oli tehoilla 34+41=75 Tigersin toiseksi paras maalintekijä Clarke MacArthurin jälkeen sekä kolmanneksi paras pistemies. Hän voitti WHL:n mestaruuden keväällä 2004 ja vei joukkueen Memorial Cup -lopputurnaukseen saakka, joissa Meyer oli kahdella osumallaan Tigersin toiseksi paras maalintekijä Chris St. Jacquesin jälkeen. Viimeisellä WHL-kaudellaan 2004–2005 hän teki liigan yhden kauden piste-ennätyksensä tehoilla 34+43=77 ja voitti Tigersin sisäisen piste- ja maalipörssin. Hän sijoittui WHL:n maalipörssissä kahdeksanneksi.

### Ammattilaisura

Meyer siirtyi kaudeksi 2005–2006 Florida Panthersin organisaatioon. Hän pelasi vuodet 2005–2009 lähes kokonaan AHL-joukkue Rochester Americansissa. Kaudella 2007–2008 hän jakoi 21 osumallaan Americansin sisäisen maalipörssin voiton Mark Mancarin kanssa. Meyer teki samalla kaudella NHL-debyyttinsä ja pelasi Panthersissa neljä runkosarjaottelua ilman tehopisteitä. Kauden 2008–2009 hän pelasi taas kokonaan farmissa ja oli tehoilla 18+22=40 Americansin kolmanneksi paras pistemies ja maalintekijä.

Kesäkuussa 2009 Meyer kaupattiin Phoenix Coyotesiin vaihdossa Steven Reinprechtiin. Hän pelasi koko kauden 2009–2010 sen farmijoukkue San Antonio Rampagessa. Meyer siirtyi vapaana agenttina kaudeksi 2010–2011 kaksivuotisella sopimuksella Calgary Flamesiin. Hän pelasi kauden aikana 16 NHL-ottelua ja sai kaksi syöttöpistettä.

Kaudella 2011–2012 Meyer ehti pelata vain kuusi ottelua Flamesin farmijoukkue Abbotsford Heatissa, kunnes hän siirtyi joulukuussa 2011 loppukaudeksi Eurooppaan ja Ruotsin Elitserienin Färjestads BK:hon.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2000–2001 | Notre Dame Hounds | SMHL | 50 | 36 | 52 | 88 | 71 | - | - | - | - | - |
|  | Medicine Hat Tigers | WHL | 4 | 1 | 1 | 2 | 0 | - | - | - | - | - |
| 2001–2002 | Medicine Hat Tigers | WHL | 67 | 18 | 22 | 40 | 48 | - | - | - | - | - |
| 2002–2003 | Medicine Hat Tigers | WHL | 70 | 36 | 16 | 52 | 90 | 11 | 3 | 3 | 6 | 14 |
| 2003–2004 | Medicine Hat Tigers | WHL | 72 | 34 | 41 | 75 | 69 | 19 | 7 | 10 | 17 | 27 |
|  | Medicine Hat Tigers | M-Cup | - | - | - | - | - | 4 | 2 | 0 | 2 | 4 |
| 2004–2005 | Medicine Hat Tigers | WHL | 69 | 34 | 43 | 77 | 104 | 13 | 2 | 4 | 6 | 8 |
| 2005–2006 | Rochester Americans | AHL | 68 | 12 | 16 | 28 | 139 | - | - | - | - | - |
| 2006–2007 | Rochester Americans | AHL | 63 | 13 | 9 | 22 | 90 | 6 | 0 | 2 | 2 | 8 |
| 2007–2008 | Rochester Americans | AHL | 70 | 21 | 19 | 40 | 77 | - | - | - | - | - |
|  | Florida Panthers | NHL | 4 | 0 | 0 | 0 | 0 | - | - | - | - | - |
| 2008–2009 | Rochester Americans | AHL | 65 | 18 | 22 | 40 | 57 | - | - | - | - | - |
| 2009–2010 | San Antonio Rampage | AHL | 67 | 10 | 8 | 18 | 86 | - | - | - | - | - |
| 2010–2011 | Abbotsford Heat | AHL | 42 | 12 | 5 | 17 | 50 | - | - | - | - | - |
|  | Calgary Flames | NHL | 16 | 0 | 2 | 2 | 17 | - | - | - | - | - |
| 2011–2012 | Abbotsford Heat | AHL | 6 | 0 | 0 | 0 | 0 | - | - | - | - | - |
|  | Färjestads BK | Elitserien | 25 | 1 | 6 | 7 | 40 | 9 | 2 | 0 | 2 | 2 |
| 2 kautta | yhteensä | NHL | 20 | 0 | 2 | 2 | 17 | - | - | - | - | - |
| 1 kausi | yhteensä | Elitserien | 25 | 1 | 6 | 7 | 40 | 9 | 2 | 0 | 2 | 2 |

Lähteet
-------

* Stefan Meyer The Internet Hockey Databasessa (englanniksi)
* Stefan Meyer Legends of Hockey -sivustolla (englanniksi)
* Stefan Meyer *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  EliteProspects
2. 1 2 3  Legends of Hockey
3. ↑  Varaustilaisuuden ensimmäinen päivä - Fleury ykkösvaraus  22.6.2003. Jatkoaika.com. Viitattu 19.12.2011.
4. ↑  Coyotes deal Reinprecht to Florida  19.6.2009. CBC.ca. Viitattu 19.12.2011. (englanniksi)
5. ↑  Flames sign Stefan Meyer  20.7.2010. Calgary Flames. Viitattu 19.12.2011. (englanniksi)[vanhentunut linkki]
6. ↑  Pettersson, Robert: Färjestad värvar från Calgary  5.12.2011. Hockeysverige.se. Viitattu 19.12.2011. (ruotsiksi)
7. ↑  Kalitzki, Jörgen: Kanadensare klar för Färjestad  5.12.2011. farjestadsbk.se. Viitattu 19.12.2011. (ruotsiksi)